Дукха генара дуьйна куьзган бӀаьргийн лоьмарш хӀиттайора саттаран радиусца, лорура дюймашкахь. Амма шех куьзган бӀаьргаш деш долу ангалийн саттаман юккъера гайтам = 3/2, аьлчи а 1,53, ткъа бӀаьргийн стоммалла йоккха ца хуьлу, тӀаккха лорура дукха галл ца бовлуш ангалийн коьрта фокусан юкъаметтиг саттаман радиусе терра йолу. Иштта кепара куьзган бӀаьргийн +36 а, — 8 лорура гулдаран а, даржоран а бӀаьргаш, коьрта фокусан юкъаметтигаш (цуьнца цхьаьна саттаман радиус а) 36 дюйм а, 8 дюйм а йолу. И бӀаьргийн дюйман лоьмарш 1875 шарахь, Брюсселехь хиллачу дуьненайукъара медицинан конгрессан сацамца, хийцина керлачуьнца — метринчуьнца тӀехьадогӀучу коьртачу хьолаца: ангалийн лоьмар билгалъяккхар ангалийн оптикан ницкъаца = ± 1/f, цигахь f — метршкахь лерина фокусан юкъаметтиг ю, цу тӀе ангалийн ницкъах f = 1 м ала долийра диоптри. Иштта, ангалийш фокусан юкъаметтигашца 1/2 м, 1/3 м, 1/4 м цхьаьна ян еза лоьмаршца 2, 3, кхин дӀа а (церан диоптришкахь лерина болу оптикан ницкъца). Цундела хӀинцалерачу куьзганийн ангалийн юкъара тӀеэцна диоптрийн лоьмарш, амма шира дюйман системера дехьадовларехь, керлачунна тӀе Российхь тӀеэцна дикка гергара формула DN = 40, цигахь D метрийн системера лоьмар ю диоптрихь, ткъa N — дюймашкахь. [Французийн бӀаьргашна лелийна французийн дюймаш: DN = 36.].